MAJ

Sreda, 20. maj 2026

Molitvena zveza za duhovne poklice nadškofije Maribor vabi k molitvi in k sveti maši za svetost in stanovitnost in za nove poklice. V sredo, 20. maja bo v mariborski stolnici ob 8.30 pred izpostavljenim Najsvetejšim molitev rožnega venca. Sledila bo molitvena ura in ob 10.00 sveta maša.

Dom sveti Jožef Celje vabi na DAN ODPRTIH VRAT DOMA SV. JOŽEF, ki bo v sredo, 20. maja, od 16:00 naprej.

Družina in civilna iniciativa Prebudimo Slovenijo vabita na predstavitev najnovejše knjige Jožeta Strgarja, nekdanjega ljubljanskega župana, Neki hudič le mora bit', ki bo v sredo, 20.5., ob 19.30 v Galeriji Družina.

Četrtek, 21. maj 2026

Društvo Sv. Jakoba Kamnik vabi na predstavitev knjige dr. Marije Klobčar z naslovom Zvonovi so sami zapeli: naravne nesreče in kolektivni spomin. Predavanje bo v četrtek, 21. maja, ob 19.45 v dvorani frančiškanskega samostana v Kamniku.

Študentski dom Vincencij Ljubljana vabi na pogovorni večer z Maticem Vidicem, logoterapevtom in stalnim diakonom novomeške škofije. Pogovor bo v Študentskem domu Vincencij v četrtek, 21. maja, ob 20.00.

Društvo mladinski center sv. Nikolaja vabi na pogovorni večer z dr. Alešem Mavrom o aktualnem družbenem dogajanju skozi pogled humanista, ki bo v Jožefovi dvorani Doma Marije in Marte v Dolenjem Logatcu v četrtek, 21. maja, ob 19.30.

Sobota, 23. maj 2026

Župnija Celje-Sveti Duh vabi k binkoštni vigiliji, ki bo 23. maja ob 19.00. Skupaj s škofom Maksimiljanom in drugimi duhovniki boste molili in prosili Boga naj nas napolni s Sv. Duhom. Po vigiliji bo v cerkvi priložnost za molitev vse tja do polnoči.

Na Gori pri Sodražici bo romarski shod pri Božji služabnici Magdaleni Gornik ob mesečnem spominu njene smrti v soboto, 23. maja. Ob 16. uri bo molitvena ura za njeno beatifikacijo in ob 17. uri sv. Maša.

Nedelja, 24. maj 2026

Župnija sv. Helena - Dolsko vabi na tradicionalni dobrodelni koncert mešanega pevskega zbora z gostom Marjanom Buničem, ki bo na Binkošti v nedeljo, 24. maja, ob 18.30 v župnijski cerkvi. S koncertom bodo obeležili 30-letnico delovanja župnijske Karitas.

Na Binkoštni praznik in in na god Marije Pomagaj, v nedeljo, 24. maja, bo ob 16. uri v cerkvi Marije Vnebovzete pri Novi Štifti duhovno-literarno srečanje s predstavitvijo petnajste pesniške zbirke Stanke Mihelič z naslovom Ravnokar sem mislil nate.

Salezijanci z Rakovnika vabijo na PRAZNOVANJE MARIJE POMOČNICE. V soboto, 23. maja, bosta zjutraj sveti maši ob 7.30 in 9.00. Zvečer bo sveta maša ob 20.00 pri lurški kapeli, nato procesija z lučkami v romarsko svetišče. Somaševanje bo vodil mag. Martin Zlobko, rektor Bogoslovnega semenišča v Ljubljani. Po sveti maši bo slavilni večer. V nedeljo, 24. maja, bo osrednja romarska slovesnost ob 15. uri; vodil jo bo mariborski nadškof metropolit Alojzij Cvikl.

Župnija Ljubljana-Stožice vabi na praznovanja 50. letnice župnije, ki bo na binkoštno nedeljo, 24. maja. Ob 16.00 bo ljubljanski nadškof metropolit Stanislav ZORE daroval sv. mašo v cerkvi Svetega Duha v Stožicah.

Župnija Moravče vabi na Binkoštno nedeljo k sveti maši v cerkev Sv. Valentina na Limbarsko goro, kjer bosta sv. maši ob 10.00 in ob 16.00. Na Binkoštni ponedeljek bo sv. maša na Limbarski gori ob 18.00.

Ponedeljek, 25. maj 2026

Na binkoštni ponedeljek, 25. maja, bo ob 17.00 romarski shod pri sv. Hieronimu na Nanosu. Sveti maši bo sledila predstavitev nove knjige „Peter Pavel Vergerij St.: Govori v čast sv. Hieronimu.

Torek, 26. maj 2026

Škofijska karitas Koper vabi na javni posvet o paliativni in hospic oskrbi z naslovom »Povezovanje zdravstvenega sistema in nevladnih organizacij na področju paliativne in hospic oskrbe«. Posvet bo v torek, 26. maja, ob 9h v Marijinem domu v Ajdovščini. Prijavite se na naslov marjana.karitas@gmail.com.

Petek, 29. maj 2026

Župnija Maribor-Sveto Rešnje Telo vabi na duhovno obnovo s p. dr. IVOm PAVIĆ-em, ki bo v župnijski cerkvi v petek, 29.maja, od 18h naprej in v soboto, 30.maja, od 10h naprej. Program vključuje slavljenje, kateheze in molitev za ozdravitev, sveto mašo in molitve nad posamezniki. Prijave niso potrebne, vstop je prost.

Sobota, 30. maj 2026

Župnija Knežak in založba KUD Logos vabita na pogovorni večer z naslovom: „Sveti Hieronim - naš rojak?“, ki bo potekal v knežaški cerkvi v soboto, 30. maja, z začetkom ob 19.30. Predstavljena bo nova knjiga: „Peter Pavel Vergerij St.: Govori v čast sv. Hieronimu“.

Na Kureščku bo v soboto, 30. maja, molitveno srečanje za mir v svetu in spravo v slovenskem narodu. Ob 9. uri bo molitvena ura in ob 10. uri bo sveto mašo daroval novomeški škof in predsednik škofovske konference Andrej Saje. Na predvečer, v petek, 29. maja, se bo ob 21. uri začelo celonočno čaščenje in slavljenje ob Najsvetejšim.

JUNIJ

Petek, 5. junij 2026

Na prvi junijski petek, 5. junija, bo pri frančiškanih na Tromostovju v Ljubljani ob 19. uri darovana sveta maša s prošnjo za uspeh beatifikacijskega postopka za slovenske mučence. Somaševanje bo vodil postulator dr. Bogdan Dolenc.

JULIJ

Slovenci se bomo osemnajstič pridružili romanju vLURD z UNITALSI iz Gorice od 15. do 21. julija z avtobusom ali pa zletalom od 16. do 20. julija. Na romanje ste vabljeni starejši, bolniki, invalidi, zdravstveni delavci, pomočniki in zdravi romarji. Z romarjibo romal nadškof Marjan Turnšek. Informacije in prijave sprejema lurški kaplan Miro Šlibar na telefonu 031 613 378 ali po elektronski pošti: miro.slibar@rkc.si

BOLNIŠKA ŽUPNIJA LJUBLJANA

Bolniška župnija Ljubljana sporoča, da so svete maše v kapeli Povišanja svetega Križa v Kliničnem centru od ponedeljka do petka ob 19.30.

Ob torkih, četrtkih in petkih je ob 10.00 dopoldan sveta maša v kapeli Marije, zdravje bolnikov na Onkološkem inštitutu. Ob sobotah ob 15. uri pa v Bolnišnici dr. Petra Držaja v Šiški.